CSL ไม่หรู! กำไร Q3 ลดเหลือ 81 ลบ. เหตุรายได้ให้บริการไอซีทีวูบ
CSL เผยกำไร Q3/60 ลดลง 4.27% มาที่ 81.52 ลบ. จากปีก่อนมีกำไร 85.16 ลบ. ขณะที่ 9 เดือนแรกมีกำไร 235.82 ลบ. ลดลง 5.12% จากปีก่อนมีกำไร 248.54 ลบ.
1 พ.ย. 2560

บริษัท ซีเอส ล็อกซอินโฟ จำกัด (มหาชน) หรือ CSL รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้

โดยผลการดำเนินงานประจำไตรมาส 3/60 มีกำไรลดลง เนื่องจากรายได้จากธุรกิจการให้บริการด้านไอซีที โดยเฉพาะในส่วนบริการเสริมอื่นๆ ที่ปรับลดลงร้อยละ 44 จากไตรมาสเดียวกันของปีก่อน อันเป็นผลมาจากจากการเลิกการให้บริการรับส่งสัญญาณดาวเทียม uplink/downlink เนื่องจากหมดสัญญาสัมปทานและการลดลงของรายได้จากการให้บริการอินเทอร์เน็ตแบบหมุนโทรศัพท์ (Dial up) เนื่องจากการเปลี่ยนแปลงของเทคโนโลยีที่ถูกทดแทนด้วยบริการอินเทอร์เน็ตความเร็วสูง (Broadband) เพิ่มมากขึ้น อีกทั้งรายได้จากการให้บริการอินเทอร์เน็ตแบบวงจรเช่า (Leased Line) ปรับตัวลดลงด้วย